
TALAJLAKÓ KÁRTEVŐK (POLIFÁG) FELVÉTELEZÉSE ÉS VÉDEKEZÉSI TECHNIKÁK ÖSSZEHASONLÍTÁSA

Kulcsszavak: Talajlakó kártevők, polifág, felvételezés, védekezési technikák, összehasonlítás
A kártevők elleni védekezési technikák összehasonlítása és hatékonyságának elemzése kulcsfontosságú a mezőgazdasági termelés fenntarthatósága és hatékonysága szempontjából. A polifág talajlakó kártevők elleni védekezés különösen hangsúlyos, mivel ezek a kártevők számos különböző növényfajt támadhatnak meg, így komplexebb kihívást jelentenek a gazdálkodók számára.
Ebben a tudományos munkában bemutatok és vizsgálok néhány talajlakó kártevőt, és a populációikat befolyásoló éghajlati tényezőket, a globális időjárásváltozást, és a csapadékhiány hatásait.
Az információkat a lakóhelyem közeléből gyűjtöm be. A ’távolitól a közeli felé haladva’ elv alapján részletezem először a globális környezeti változásokat, majd Magyarország környezeti változásait, az egészséges talaj felépítését és a talajt érintő hatásokat, (állapotokat, védelmét), majd bemutatok néhány általam kiválasztott polifág kártevőt. Ezt követően ismertetem a kísérlet helyszínét, illetve a kísérletem megvalósításához hozzásegítő hátteret. Ez után bemutatom a kísérletet és végül levonom a megfelelő következtetéseket. A kutatásom célja, hogy kísérletem által átfogó áttekintést nyújtson a jelenlegi módszerekről és technológiákról, valamint összehasonlítsa ezek hatékonyságát és alkalmazhatóságát, különböző mezőgazdasági környezetekben, esetemben a Dél- Alföldön, Békés vármegyében, segítsen eligazodni a jelenleg a piacon fellelhető talajfertőtlenítő szerek kínálatában.



